ASA-hoof afgedank oor 'wangedrag, oneerlikheid' | Nuus24
ASA se voorsitter dreig om te bedank
Johannesburg – Frik Vermaak, Atletiek Suid-Afrika (ASA) se uitvoerende hoof, wat in Desember aangestel is, is afgedank nadat hy tydens 'n dissiplinêre verhoor op verskeie aanklagte skuldig bevind is. "Atletiek Suid-Afrika het vandag bekendgemaak dat die kontrak van sy uitvoerende hoof, mnr. Frik Vermaak, beëindig is nadat aanbevelings ná 'n tugverhoor ontvang is," het ASA Dinsdag in 'n verklaring gesê. "Nadat getuienis vir twee dae aangehoor is, is Vermaak skuldig bevind op aanklagte van growwe wangedrag, oneerlikheid en swak werkverrigting."Die verhoor is verlede maand gehou. – Volg Nuus24 op Twitter.
Lees meer oor: frik vermaak | asa VOLGENDE OP NUUS24X